Kombinácia antibiotík a vitamínov pri zápale
Dobrý deň, po komolikovanej extrakcií zubu a zápalu užívam Dalacin C 300mg aj s probiotikami Lactoactive plus. Chcela by som sa opýtať, či by som mohla zároveň užívať multivitamínové šumivé tablety z vašej lekárne Multivitamin + minerals. Hlavne kvôli imunite. Neovplyvní to účinok antibiotík?
Dobrý deň,
ďakujeme za Vašu otázku.
Doposiaľ nebol pozorovaný vplyv multivitamínov a minerálov na účinok antibiotík Dalacin C. Z toho dôvodu sa ich súčasné užívanie javí byť bezpečné. Vzhľadom však na to, že výživové doplnky nepodliehajú klinickému skúšaniu, prípadné interakcie nemuseli byť zachytené.
Prajem skoré zotavenie.
S pozdravom
PharmDr. Veronika Kiabová